Nils Schøyen

Nils Schøyen (født 8. februar 1832 i Tråstad i Kongsvinger, død 26. mars 1916 i Tråstad) var en norsk jurist som var sorenskriver i Nord-Østerdal fra 1879, i Nordmøre fra 1885 og i Søndre Jarlsberg fra 1890. Mens han fra 1860 bodde i Elverum og arbeidet som sakfører der, var han ordfører i Elverum 1873-1875.

Schøyen ble cand.jur. i 1855. Han var medlem av kommisjonen som undersøkte forholdet mellom Røros Kobberverks skogvesen og staten, og var medforfatter av innberetningen Røroskommisjonen 1879. Han ble utnevnt til Ridder av første klasse av St. Olavs Orden i 1901, for «fortjentfull embetsvirksomhet». Schøyen var gift med Johanne Petrine Johnsen, datter av redaktør Johan Christian Johnsen.

Referanser 

Norske advokater
Sorenskrivere
Ordførere i Elverum
Personer fra Kongsvinger kommune
Riddere av 1. klasse av St. Olavs Orden